Mercy Eke

Mercy Eke  (ku ma bi ọjọ k'ochu ẹla nolu ọjọ ogwu ñyọwọ mẹla efu ọdọ 1990), chi ẹnẹ kia ch'ukọlọ oji iga yi Nigeria, ẹnẹ kia chi film, video vixen kpai añyaja ki kwefu ewo Imo State. I jẹ season 4 efu Big Brother Naija efu ochu ẹkẹgwa efu ọdọ 2019, oñwu che onobulẹ ejodudu ki jẹ reality show. oñwu chi founder yi MNM luxury.

Ọjọ ẹkẹgwẹlẹ efu ochu ẹkẹta efu ọdọ 2020, Eke gbi Africa Magic Viewers' Choice Award efu Best Dressed Female.

 Abakwanẹ Ọlayi ñwu 
Eke kwi Imo State, Nigeria. I lo t'uñyi ukọchẹ Egbu Girls Secondary School yi Owerri, mañyi i chakpa kwi Imo State University efu ọdọ 2014. Eke i dufu efu vixen efu video eli ñwi Davido kpai eli ka ki Ichaba kọ "Baby Mama". I dabi du efu video eli ñwi Airboy "Nawo Nawo". Eke dufu efu Big Brother Naija onu mẹlẹ ta ku chẹnẹ ka ki dago.

 Ukọlọ 
Eke tefu uñyi Big Brother Naija ọjọ kochu ẹkẹfa nolu ọjọ ogwu ñyọwọ mẹgwa efu ọdọ 2019. Ma fu dọ ẹnẹ ki du uja lẹ efu ochu ẹgwa efu ọdọ 2019, taki jẹñwu ki ch'onobulẹ ejoodudu ki je.

Anubi ki jẹ season 4 efu Big Brother Naija, Eke mu di ambassador kpai influencer ñwu ujọ amonẹ wewe. Efu ọdọ  2020, i dufu efu Nollywood film ejodudu ñwu Fate of Alakada. Eke ñọ dufu efu comedy skits kpai ami comedian ki bọ. I tefu Big Brother Naija All Star, efu ochu ebie efu ọdọ 2023

 Aja ñwu 
Eke du ọwọ t'ọtakada taki mu di brand ambassador ñwi am'uñyi Aja wewe uchẹ ka efu ma chi Ciroc kpai Mr.Taxi. I ñọ m'uñyi aja ñwu MNM Luxury gbagẹdẹ bi.

 References